Den første bygningen ble oppført på hjørnet av Søndre gate, Carl Johans gate og Storchveita i 1907. Dette var en kombinert forretnings- og leiegård som ble reist av byggmester Johannes Moe og fabrikkeier Bernhard Brænne, med butikker i første etasje og med kontorer og leiligheter i øvre etasjer. Bygningen er tegnet av arkitekt Jakob Holmgren og har en borglignende form i jugendstil med runde hjørnetårn og en fasade av råkopp. Gildevangen har også bygningsdetaljer i marmor og bygget er det eneste i Trondheim som har marmor fra Eide på Nordmøre.